
SOLDATERLIV 
på Balkan 1995

Teaser: Forfatter SG (Sergent), Henrik Sorring

I 1995 var der krig på Balkan. Som ung sergent i den danske Hær meldte jeg mig til UN fredsbevarende mission i Kroatien, for at gøre en forskel. I 5 måneder løste vi vores opgave, ved at passe på ZOS (Zone Of Separation), en afmilitariseret zone på 1200 meter hvor parterne ( kroater og serbere) ikke kunne skyde på hinanden. Det gik godt i over 5 måneder, indtil kroaterne iværksatte den største offensiv siden WW2 (Operation Storm), med 186.000 soldater gennem vores område. (Slaget om Moscenica Crossing). I fredstid har jeg en del år efter researchet i den nærmeste by Petrinja, hvor kroaterne på 3 km strækning mistede 72 soldater i mit område. (Det har jeg billededokumentation for). Det blev til 4 dage i ”krigshelvede” hvor vi desværre mistede den første UN soldat, min kollega SG Claus Gamborg. Claus blev kun 23 år. Men den autentiske fortælling jeg har på hjertet er at beskrive hvordan vi kom igennem de 4 helvedesdage og var tæt på at blive slået ihjel flere gange. Til at afslutte med at blive ramt af et raketangreb der kunne have kostet os 30 soldater livet. Så var det et mirakel at vi andre slap derfra med ”kun” mindre skrammer.

Så bliver håndgemæng med fulde serbere og trusler på livet, bagateller når man er blevet beskudt af snipers, 81 mm morter, kampvogne og raketter, og bare er glad for at overleve.

Bog opstart: Jeg ønsker at fortælle in media res, om de 4 dage i krigshelvede først, for at fange læserens interesse. Derefter fortælle om min soldateruddannelse, missionsuddannelse og det videre forløb som Balkanveteran, både på en alvorlig, autentisk men også humoristisk måde.

Jeg har tænkt at formidle bogen med billeder, kort med skitser, så læserne har en chance for at sætte sig ind i situationen.

Hjemkomst: Jeg tror jeg selv blev ”reddet” fordi jeg lavede et sceneskift ved at læse til skolelærer lige efter min hjemkomst i 1995. Heldigvis har jeg en god familie, og gode soldaterkammerater der har lyttet så jeg har sluppet for PTSD og andre traumer udover at være følsom over for lyd. (Granater i luften). Jeg har mange aktuelle billeder jeg har taget med mit kamera med ”film” i, smadrede kampvogne, PMV (pansrede mandskabsvogne) både før og efter de blev nedkæmpet. En Jerry Can der har åbnet sig pga. varme og voldsom beskydning i vores lejr mm.

God fornøjelse

Mvh. SG Henrik Sorring Andersen

Rød: Er de serbiske stillinger og deres grænsevagt. Gul: Er de danske OP/ CP Observationsposter og Checkpoints med ansvarsområde. Blå: UN Lejr til vagtdelingen der var i Crossing.




1.0

4 dage i krigshelvede Før, under og efter slaget

1.1 Forforståelse før slaget

Vi befandt os 60 km syd fra Zagreb i Kroatien. Stedet hed Moscenica Crossing og var en vigtig vej der bandt området sammen fra byen Petrinja i vest, til Sisak i øst, (hvor vores KMP, kompagnilejr lå med 120 soldater, samt ”Crossing” 5 km øst fra Petrinja hvor den vigtige vejstrækning lå hvor slaget skulle stå. (1. deling på 30 soldater roterede herud hver 3 uge) ZOS var Zone of Separation, den afmilitariserede zone hvor serbere og kroater ikke kunne skyde på hinanden, og begge parter boede i zonen, side om side. Se skitse #1 .

På Moscenica vejen lå der 3 danske CP Checkpoints. Mod vest ND 4.6 hvor SG Gamborg havde kommandoen (# 2 ND 4.6), Delingslejr 4.0 (#3 Bom og lille skur på billede udgør hovedvagten i vores delingslejr 4.0, NB: billedet er taget da obersten i DANBAT kom og takkede os for vores indsats inden Lejr 4.0 blev nedlagt), hvor LT Madsen havde kommandoen, samt CP ND 4.4 på kroatersiden hvor SG H. Sorring havde kommandoen. Ydermere lå der en vej mod syd hvor CP ND 4.2 samt et OBS observationstårn 4.1, der sikrede mod syd.

Vores ordre og opgave i ”Crossing” var at stoppe alt personel, folk på cykler og folk i biler, blev stoppet og cars searchet. Det betød at vi kontrollerede og visiterede alle personer der kom ind i ZOS. Folk skulle vise legitimation og blive afsøgt for våben. NB det var føreren af bilen, der åbnede døren, åbnede bagagerummet og handskerummet, så der ikke var en ”lureminering” (bombe) der sprang op i hovedet på os. Hold 6 har været meget grundig, (vi var hold 7), da vi i vores messe havde ”Draganout” (kroatisk sniperriffel hængende på væggen, (#4 SG Messen) samt knive og panserværnsraketter.

Den 3. august 1995 sad jeg på vagt med min KS 1. Vi havde 12 timers vagt, så vi passede vores job og glædede os til en nattevagt, da der ikke var så meget aktivitet i ZOS om natten. Men lige denne nat blev vi rimelig overrasket. For kl. 00.07 kom der en kroatisk kamp PTR Patrulje gående gennem vores CP, fuld kampklar med kroatiske AK47 modeller, panserværnsraketter på ryggen samt 12.7 sniper riffel. Her burde min makker og jeg hoppe ud af vores ”vagtskur” CP og råbe STOJ ili Putsam: Som direkte betyder STANDS eller jeg SKYDER, men lige her, var vi godt klar over at det var ramme alvor. Efter ordre hjemmefra SKULLE vi løse opgaven jf. ”Rules of engagement” Dvs. på laveste niveau. Så det var det vi valgte. I stedet for at kalde op over RDO-radioen, (vi vidste vi blev aflyttet af begge parter), tog jeg min gamle felttelefon M58, (indført i det danske forsvar i 1958 lol.) men i dette tilfælde var det en sikker linje ind til delingslejren og LT Madsen. Her kunne vi melde 32 pax kampklare kroatersoldater gik ind i ZOS og gik i stilling, Jeg/VI fortsatte observationen. Det var lidt frustrerende ikke at kunne stoppe dem, men bare at kunne melde deres ankomst. Senere samme nat, melder LT. Madsen at vi bliver kontaktet af det kroatiske forsvarsministerium om at gå i bunkerne og forblive der indtil nærmere ordre. Og rigtigt nok kl. 0300 blev vi mødt af en kroatisk mand fra dette ministerium som bad os gå i bunkerne, (I vores tilfælde var det ikke tyskerbunker med 2 meter beton, men dog en stålbue, med 70 cm sandsække oven på.) Sandbunker som tv for PMVen i billedet.

1.2 Under slaget om Moscenica Crossing

Kl. 04.50 var der bæltestøj i østlig retning og kl. 0500 begyndte et større antal kampvognsskydninger af spærreild ind over ZOS og var så kraftig så vi kunne mærke trykket i bunkerne og sand rystede ned i hoved på os. Så her fik vi hurtigt ”Helmut ”på. Den blå UN-hjelm som er lavet af kevlar. Så var slaget i gang d. 4. august 1995.

Lige i situationen, talte min makker og jeg højt om hvorfor vi ikke havde fået et VARSEL, uden at vi selv skulle opdage denne kamp PTR i vores ZOS.

Et kort ”flashback” var omkring 1. maj da jeg stod på vagt i vores delings lejr ND 4.0. Der hørte vi heller ikke der var en optrapning mellem parterne, udover at der pludselig kom en mærkelig lyd 1 meter forbi mit hoved. Få sekunder senere kom endnu et PIFT og her fattede jeg først at jeg faktisk var under beskydning. ”Fald ned” og jeg landede på buffen (maven), standard var altid fuld Skyt, dvs. uniform, basis, og frakvest, (med keramik plade foran) som godt kunne stoppe en 7.62 mm kugle på 10 m afstand, når vi var på vagt, i det gode vejr havde jeg bare valgt at tage min baret på, det fortrød jeg rimelig hurtig og fik meldt ”SHOTREP” skud og retning ind til LT TB der pt. havde kommandoen. Og så fik jeg ”HÅRD HAT” på uden VARSEL fra UN-toppen. Der skete heldigvis ikke mere den dag, eller resten af måneden, men det var da rimelig provokerende adfærd.

1.3 Kampen fortsætter i Crossing

I løbet af den morgen, prøvede LT Madsen at evakuere SG Claus Gamborgs gruppe. Normal besætning på ND CP 4.6 har været 3 soldater. Daglig tjeneste var der en GF SG-gruppefører, sergent, der sad i skuret og noterede biler, en KS 1 ved bommen, samt 1, KS2 til at dirigere biler gennem CP. Men pga. den tilspidsede situation havde LT Madsen forstærket posten med 6 soldater + en GF. Skæbnen ville at den PMV (pansrede mandskabsvogn) der skulle komme til undsætning blev beskudt med morterild (#6), og måtte køre retur til vores delingslejr ND 4.0.

Efter en stund prøvede vores PMV igen at undsætte Gamborgs gruppe, lige før det lykkes, stod der pludselig en serber på vejen med en panserværnsraket klar til SKUD. Da vores NK DEL (næstkommanderende fra delingen), ville indsætte sit TMG 12.7 mm (Tunge maskingevær), ”jammede” det, dvs. gik i baglås, så det ikke virkede. Til alt held skød soldaten ikke på PMV’en men de frigjorde (kørte baglæns) på fuldt smadder og nåede tilbage til ND 4.0 dog uden SG Gamborgs gruppe.

Jeg syntes det var en svær situation. For hvis vi havde evakueret Gamborg kl. 0500 samme morgen havde vi også fortalt serberne at noget var på vej, så vi forsøgte at være så neutrale som overhovedet muligt.

Mens vi lå i vores bunker på ND 4.4 kørte kroaterne alt tilgængelig panser frem. Lige fra en gammel T10 panserjæger fra WW2, (se forsiden) til et kroatisk infanterikampkøretøj og kampvogne fra T55 til T72. Se billede nr. #7+8: Senere samme dag vidste jeg at dem i det kroatiske INF-køretøj (PMV) ikke overlevede dagen. For efter slaget har vi video af en fuldtræffer og alt var smeltet indeni PMV’en. Selv i et gevær AK47 var der kun piben tilbage, så der har været varmt derinde. I skrivende stund prøver jeg at få rettigheder til filmen, så læserne har mulighed for at se den på You tube. (Der er link til You tube video Operation Storm bag i bogen).

Så skete der det der ikke måtte ske. SG Gamborg gruppe blev truet med AK 47 til at overgive sig i deres bunker. De blev afvæbnet og blev samme morgen ført over til en serbisk bunker, (improviseret af træstammer mv.). Det serbiske CP var kun 100 m vest fra os (ND 4.6), så det var der de holdt til #9. Fra deres CP indtil vores KMP-lejr var der ca. 5 km. Og hver gang vi roterede ud i Crossing kom vi til at grine af en gammel serbisk ”dysekanon” fra måske WW2 eller tidligere. Den stod strategisk på en bakketop 1.5 km fra det serbiske CP. #10 Billedet er taget fra ND 4.6 sandbunker th. serbisk CP/grænseskur til venstre ved den hvide bil og længst væk på bakken th. stod den serbiske dysekanon. Den vender vi tilbage til.

Gamborgs gruppe blev brugt til UN serbisk skjold, selvom det ikke er tilladt jf. Geneve konventionen. Så efter serberne stak af, ville SG Gamborg gerne komme i kontakt med UN’s egne enheder igen. Men under slaget mener nogle at der blev skudt med en panserværnsraket mod en kroatisk kampvogn, kampvognen var nu fremrykket tæt på vores ND 4.0 delingslejr. Som den handlekraftige og modige soldat SG Gamborg var, gik han ud på vejen med sin blå hjelm og råbte UN DON’T SHOOT, UN DON’T SHOOT. Pludselig ramte en brisantgranat ned få meter foran SG Gamborg og han faldt til jorden med et stort tryk. Hans sanitetsmand Møffe løb ud og forsøgte at yde førstehjælp, men var her i tvivl om han kunne gøre noget for Claus. Få sekunder efter kom Møffe også under beskydning og måtte søge dækning. I min optik virkede det som om kroaterne var pisseligeglade med alt hvad der var foran dem.

Da kroaterne nu var rykket frem til vores delingslejr, skød vores soldater varselsskud, fordi nogle kroatiske soldater prøvede at komme ind i vores delingslejr. Men meget uventet kørte 3 kampvogne (#11) gennem en mose med pigtråd og gik ind i flanken på os, og da NK Del kiggede ind i et 90 mm løb med sin lille 12.7 mm TMG valgte han at køre i dækning i vores PMV-shelter.


[image: ]

#10



[image: ]

#11


Kroatiske kampvogne kørte gennem vores UN-lejr, for at folde ud mod den serbiske fjende.

LT Madsen fik nu endelig en PMV afsted og fik evakueret gruppen. Madsen tog et godt initiativ og skaffede en kroatisk 4 hjulstrækker, da den hurtigere kunne komme til Sisak hospital på den kroatiske side. Da jeepen kørte forbi mit CP 4.4, kunne jeg se at min kollega SG Gamborg var hårdt såret, både uniform var rød af blod og han havde fået en åben læsion i ansigtet. En læge på Sisak hospital erklærede senere Claus Gamborg død samme morgen, selvom de ikke ville tilse ham i første omgang og LT Madsen måtte trække sin tjenestepistol for at få en læge til at tilse Gamborg. I min optik var Claus en modig soldat, der gjorde hvad han kunne, for at få sin gruppe tilbage til egne linjer. Æret være hans minde. Claus blev den første UN-soldat der faldt på Balkan i 1995.

De frustrationer der her opstod, var jo at vi ikke kunne rekvirere hjælp fra vores Røde Kors PMV i Petrinja, da ruten dertil var midt i en frontlinje, derfor valgte Madsen den anden løsning. Men UN havde lovet helikopterstøtte, morterstøtte mm. Men i nødens stund måtte vi klare os selv. Godt gået af Madsen at han under så stort et pres alligevel kunne improvisere og finde en brugbar løsning, selvom Gamborgs liv desværre ikke stod til at redde.

Senere over middag kom nogle af Gamborgs folk over i min bunker på ND 4.4. (#12), LT havde nok vurderet at det var det sikreste sted på det tidspunkt. Så min gruppe (GRP). gjorde hvad vi kunne, tilbød dem feltrationer, og vand, samt prøvede at yde psykisk førstehjælp efter bedste evne. Dagen gik på hæld og vi sov 5-6 soldater i bunkeren selvom der knap var plads til 2 mand derinde.

Dag 2 og 3 roterede jeg ind i delingslejren ND 4.0, og her skulle det vise sig at kampene overhovedet ikke var overstået. Selvom kampene i nogle perioder var stilnet lidt af, var vi konstant under serbisk morterangreb. (81 mm Morter er et ”krumbanevåben” hvor en granat bliver puttet ned i ret rør, flyver op i luften og ned igen). Den hvæsende lyd glemmer jeg aldrig.

Typisk skyder man 1 granat afsted og drejer på afstandsmålerne og så falder næste granat længere fremme.

Delingslejr 4.0 var indrettet med 2 gruppebunkere hvor der kan være 10 mand i samt 2 PMV’er hvor der også var plads til ca. 10 soldater. (Se #13). Jeg ved ikke lige hvad der gik igennem mit hoved men jeg forsøgte at gå ind i den ”Prefab” (Præfabrikeret beboelsescontainer), en container der var indrettet til signalbygning. Prøvede at ringe hjem til min mor på satellittelefon for at fortælle at jeg var ok. Pludselig da jeg sad ved et skrivebord, og jeg kort havde fået kontakt med min mor, faldt der en mortergranat få meter fra bygningen, smadrede døren i, og glasset smadrede. Jeg fløj ned under bordet og måtte holde hoved koldt, og sige: Alt vel her mor, solen skinnede og jeg måtte ud at passe mit job igen. Herefter løb jeg ind i gruppebunkerne igen, lettere rystet.

Da jeg var tilbage i sikkerhed, nåede det endelig at gå op for mig, hvor medtaget vores 4.0 lejr var. For under den kroatiske fremrykning med kampvogne og soldater, kunne vi fra vores bunkere observere, at ”1. bølge” var kampklare soldater med kampveste og moderne udstyr, samt 2. bølge var politistyrker i blå uniformer, der tog fanger mm. De stjal og plyndrede vores lejr, og der lå tomme flasker vodka mv. rundt omkring. Flere steder havde vores lejr fået træffere af 81 mm morter, bl.a. alle vores lysstofrør var sprunget og ruder blæst ud i vores Prefabs. En enkel træffer havde g

